title: Joseph Ottawa
text: Enko naha atikamekw nehirowisiw manawanik ka otcitc. Athanas Ottawa kirika Marie-Célina Pittikwi ki icinikasoriwa onikihikwa. 28 kenositc pisimw 1934 ka nitawkitc. Philomène Dubé ki icinikasoriwa iskwewa e ki wikimatc Salomon Dubé kirika Marguerite Flamand ka ki otanisitcik. New ki taciriwa otanisa, mitcetiriwa aci osima kirika otakwetosima. 
  Mocak wicamakaniwiw kitci kiskinohamowatc awaca tan e ici pimatisinaniwok notcimik kirika e atoskanionik. Micta ko sakitaw ni e totak. Mitcet kekociciriw kiskeritam notcimik itekera kirika atoskewinik. Mictahi kackitaw e nimitc ka kitopekihikaniwonik e metowaniwonik. Kiapatc anotc micta mirokinew.